internet vaartha 253 Views
బర్డ్‌ఫ్లూ వైరస్‌ భయాలే ఇందుకుకీలకం
బెంగళూరు : పర్షియన్‌ గల్ఫ్‌దేశం కువైట్‌ భారతీయ పౌల్ట్రీ ఉత్పత్తులపై మరోసారి నిషేధం విధించింది. ఈశాన్య రాష్ట్రం త్రిపురలోని కొన్ని ప్రాంతాల్లో పౌల్ట్రీరంగంపై ఆవియన్‌ ఇన్‌ఫ్లుయేంజా లేదా బర్డ్‌ఫ్లూ వ్యాపించిందన్న ప్రచారం విస్తృతం కావడంతో కువైట్‌ ఈ చర్యలు తీసుకుంది. ప్రభుత్వరంగంలోని గాందీ గ్రామ్‌లో నిర్వహిస్తున్న కోళ్లఫారంలో హెచ్‌5ఎన్‌1 వైరస్‌ లేదా బర్డ్‌ఫ్లూ వైరస్‌ గుర్తించినట్లు ప్రకటించడం, వెనువెంటనే నివారణ చర్యలు తీసుకోవడం జరిగిం ది. అయితే భారత్‌నుంచి ఎగుమతయ్యే కోళ్లు సంబంధిత ఉత్పత్తుల్లో అవశేషాలు ఉండొచ్చన్న భావనతో కువైట్‌ప్రభుత్వం మరోసారి నిషేధం విధించిందని భారత్‌లోని అపెడా తన వెబ్‌సైట్‌లో వెల్లడించింది. భారత్‌ పౌల్ట్రీ ఉత్పత్తుల పరంగా కువైట్‌కు అతితక్కువశాతం మాత్రమే జరుగుతున్నప్పటికీ ఈ విస్తృత ప్రచారం వల్ల దేశీయ మార్కెట్‌కు సమస్యలు ఎదురయ్యే అవకాశం ఉందని పౌల్ట్రీరైతులు భయపడుతున్నారు. ఇప్పటికే నిర్వహణ వ్యయం, పౌల్ట్రీ మేత ధరలుపెరగడం, అనిశ్చిత పరిస్థితిలో ఆర్థికస్థితిగతులు అలుముకున్న పౌల్ట్రీరంగం పై ఈ నిషేధం వంటి ఆంక్షలు కొంతమేర ప్రతికూల ప్రభావం చూపిస్తాయన్నది అంచనా. భారత్‌నుంచి పౌల్ట్రీ ఎగుమతులు గత ఏడాది మొదటి తొమ్మిదినెలల్లో 584 కోట్ల రూపాయలమేర ఉన్నాయి. అంతకుముందు ఏడాది 484 కోట్ల నుంచి గణనీయంగా పెరిగాయి. అపెడా ఇందుకు సంబంధించి ఎగుమతి ఆధా రిత నాణ్యతాప్రమాణాలతో కట్టుదిట్టంగా వ్యవహరించి పౌల్ట్రీరంగాన్ని ప్రోత్సహి స్తుండటంతోనే ఎగుమతులు పెరిగాయి. అయితేఇటీవలి బర్డ్‌ఫ్లూ వంటి కారణా లతో కొన్ని దేశాలు వీటిపై నిషేధంవిధించడం కేవలం ఆయా దేశాల్లోని ఉత్పత్తు లకు ధరలు పెంచుకోవడానికేనని తెలుస్తోంది. అలాగే భారత్‌ పరంగాచూస్తే ఇప్పటికే ఈ వైరస్‌రహిత దేశంగాప్రకటించింది. మారుమూల ప్రాంతంలోని ఒక ప్రభుత్వ ఫారంలో మాత్రమే బైటపడితే వెనువెంటనే గుర్తించి చికిత్సలు చేసినట్లు ప్రకటించింది. గత ఏడాది అక్టోబరులో కువైట్‌ నిషేధాన్ని ఎత్తివేసింది. 2013లో నిషేధంవిధిస్తే ప్రపంచ పశుఆరోగ్య సంస్థ ఒక ప్రకటన చేస్తూ భారత్‌ అవియన్‌ఇన్‌ఫ్లుయేంజా రహిత దేశంఅని వెల్లడించింది. అంతే కాకుండా భారత్‌ కూడా గత ఏడాది జూలైలో ఈ వైరస్‌రహిత దేశంగా స్పష్టం చేసింది. దీనితో నిషేదాన్ని కువైట్‌ సడలించింది. అలాగే గతంలో హాంకాంగ్‌ భారతీయ పౌల్ట్రీ ఉత్పత్తులపై నిషేధం ప్రకటించింది. గత ఏడాదికువైట్‌ ఎత్తివేసిన రెండు నెలల తర్వాత హాంకాంగ్‌ భారతీయ పౌల్ట్రీఉత్పత్తుల దిగుమతులకు అనుమతించింది. 2012లో బర్డ్‌ఫ్లూవైరస్‌ ఉందన్న నిర్ధారణపై హాంకాంగ్‌ కూడా నిషేధం ప్రకటిం చింది. వాస్తవానికి  ప్రపంచ పశుఆరోగ్య సంస్థ వైరస్‌రహిత దేశంగా భారత్‌ను ప్రకటించిన మూడునెలల తర్వాత ఈనిషేధం ఎత్తివేసింది. హాంకాంగ్‌ ఫుడ్‌ డైరెక్టరేట్‌ గుడ్లు, గుడ్డపౌడర్‌, గుడ్డుసొనలు వంటి వాటిని దిగుమతి చేసుకునేం దుకు అనుమతించింది. దేశీయంగా ఉన్న 80వేలకోట్ల పౌల్ట్రీరంగం ఈ నిషేధం ఎత్తివేతవల్ల హాంకాంగ్‌కు రెండుబిలియన్‌ మార్కెట్‌ పున రుద్ధరించుకున్నట్ల యింది. మళ్లీ తిరిగి కువైట్‌ నిషేధం విధించడం వల్ల తిరిగి భారత్‌ ఎగుమతులపై ప్రభావం చూపిస్తుందని అంచనావేస్తున్నారు. ప్రభుత్వపరంగా అపెడావంటి సంస్థ లు వ్యవసాయ, వాణిజ్యమంత్రిత్వశాఖలు సంయుక్తంగా కృషిచేస్తే తప్ప ఈ నిషేధా జ్ఞలు, ఆంక్షలు ఎత్తివేసే అవకాశంలేదని పౌల్ట్రీరంగ యజమానులు చెపుతున్నారు.